Vaja Város Önkormányzat

Levelezési cím: 4562. Vaja, Damjanich u. 71.

Telefonszám: 06/44-584-017

Web: http://vaja.hu

E-mail: vajapol@freemail.hu

KRID szám: 442873358

Vaja Város Polgármestere

19/2021. (I.29.) PM határozata

Vaja Város Önkormányzata középiskolai tanulmányi ösztöndíja

2021. I. félévi pályázati kiírás

**Magyarország Kormánya a veszélyhelyzet kihirdetéséről szóló 478/2020. (XI.3.) számú Kormányrendeletében, 2020. november. 04. napjától, Magyarország egész területére veszélyhelyzetet hirdetett** ki az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása és a magyar állampolgárok egészségének és életének megóvása érdekében.

**A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének**, a fővárosi, megyei közgyűlésnek **feladat- és hatáskörét a polgármester,** illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

Vaja Város Polgármestereként, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. 46. § (4) bekezdésében biztosított jogkörben eljárva, a Vaja Város Önkormányzata Képviselő-testülete nevében az alábbi döntést hoztam:

Vaja Város Önkormányzata az állandó vajai lakcímmel rendelkező középiskolás fiatalokat tanulmányi ösztöndíjban kívánja részesíteni azzal a céllal, hogy a tudás rangját ezzel is kifejezésre juttassa, a tanulás értékét megbecsülje, a kiemelkedő tanulmányi teljesítményt felmutató diákok munkáját követendő példaként elismerje.

Az ösztöndíj elnyerése érdekében félévente pályázatot kell benyújtani a középiskolás fiatalnak a település Képviselő-testületének címezve.

I./ Az ösztöndíjra pályázhat az a vajai diák, aki

1.) Állandó vajai lakos (és ezt lakcímkártyával igazolja)

2.) Az első középiskolai végzettség megszerzése érdekében középfokú iskolarendszerben, nappali tagozaton tanul Vaja településen vagy más városban (gimnázium, szakközépiskola, szakmunkásképző, szakiskola 9-10. évfolyam stb.) (Hat vagy nyolc osztályos gimnázium esetében a hagyományos, négyosztályos középiskolai képzésnek megfelelő első évfolyamtól lehet pályázni.)

3.) Követelmény, hogy a pályázó legutóbbi iskolai félévének tanulmányi átlageredménye (magatartás és szorgalom jegy nélkül) minimálisan 4,5 legyen.

II./ A pályázat mellé csatolandó igazolások, mellékletek:

1.) Pályázati adatlap (kötelező melléklet), amely tartalmazza a pályázóról szükséges információkat. A pályázati űrlap a település honlapjáról letölthető, illetve az Önkormányzat Ügyfélszolgálatán átvehető.

2.) KRÉTA rendszerből kinyomtatott félévi értesítő, osztályfőnöki és szülői aláírással, valamint bélyegzővel ellátva

3.) Iskolalátogatási igazolás, illetve a közös háztartásban élők iskolalátogatási igazolását is (16 évesnél idősebb testvérek esetén) a tanulói jogviszony fennállásáról.

4.) A család (az egy háztartásban élő keresők, munkáltató által kiállított utolsó 3 havi) jövedelemigazolása (a munkáltatói igazolás nem elég!), melynek összege nem haladhatja meg a jelenlegi öregségi nyugdíj összegének négyszeresét (114.000.- Ft/fő).

5.) Családi pótlék igazolása.

6.) Ha van: tanulmányi és szaktárgyi versenyeken elért eredmények iskolai igazolása, nyelvi, - számítógépes stb. vizsga vagy végzettség megszerzésének hiteles igazolása.

7.) Előnyt jelent, ha állandó lakhelyén vagy képzési helyén igazoltan közösségi szolgálatot teljesít. (A nemzeti köznevelésről szóló 2011. évi CXC. törvény 4. § 15. pont alapján: közösségi szolgálat: szociális, környezetvédelmi, a tanuló helyi közösségének javát szolgáló, szervezett keretek között folytatott, anyagi érdektől független, egyéni vagy csoportos tevékenység és annak pedagógiai feldolgozása) vagy igazoltan önkéntes munkát végez.

III./ Elnyerhető támogatás összege:

Maximális támogatási összeg: 30.000.- Ft/félév

IV./ A Képviselő-testület a pályázatokat az alábbi módon írja ki és bírálja el:

1. A 2020/2021-es tanév első félévi ösztöndíjpályázata kiírásának időpontja:

2021. február 10.

1. A pályázatok beadási határideje: 2021. március 10.

(Polgármesteri Hivatal)

1. A pályázatok elbírálási határideje: 2021. év március 31.
2. Az eredmény közzététele: a támogatottak kiértesítése mellett a Polgármesteri Hivatal hirdetőtábláján, a település honlapján, és az Önkormányzat lapjában.
3. A 2020/2021-es tanév első félévének idejére támogatott diákok kihirdetésére és a támogatási szerződések átadására a 2021. április hónapban kerül sor, a Vajai Polgármesteri Hivatalban. (helyszín)
4. A tanulmányi ösztöndíjak folyósítása egy összegben történik, a kihirdetést követő 30 napon belül.
5. Az Önkormányzat határozatban rendelkezhet a támogatás visszavonásáról abban az esetben, ha a támogatott elköltözik a településről, a diák igazolatlanul mulaszt, vagy olyan magatartást tanúsít, amely miatt figyelmi eljárás indul ellene.
6. A pályázat eredménye nyilvános: a diák annak benyújtásával hozzájárul a pályázat eredményének, illetőleg a pályázáskor rendelkezésre bocsátott személyes adatainak az azonosítás célja érdekében szükséges mértékben történő nyilvánosságra hozatalához. A döntés részletes indoklásáról az Önkormányzat kizárólag magának a pályázónak és szüleinek ad felvilágosítást. Az elnyert ösztöndíjat közvetlen adó- és TB járulékfizetési kötelezettség nem terheli, azonban az adóalapot növelő jövedelemnek számít.

Vaja, 2021. január 29.

 Tisza Sándor Rajmund

 polgármester

1.melléklet

**EFOP-1.5.3-16-2017-00022 kódszámú „Humán szolgáltatások fejlesztése Vaján és térségében – kedvezményezett térségek” című pályázat**

**ÖSZTÖNDÍJPROGRAM**

**PÁLYÁZATI ŰRLAP**

A pályázati űrlap kitöltése kötelező! Amennyiben a pályázat kitöltése kézzel történik, kérjük NYOMTATOTT NAGY BETŰKET használjon!

**1.A PÁLYÁZÓ ADATAI**

**1.1.Személyes adatok**

|  |  |
| --- | --- |
| Név: |  |
| Lakcím: |  |
| Szül.hely, idő: |  |
| Anyja leánykori neve: |  |
| Lakóhely (állandó lakcím): |  |

**1.2.Tanulmányokra vonatkozó adatok**

|  |  |
| --- | --- |
| Tanulói jogviszonya  | Középiskolai tanuló   |
| Megkezdett évfolyam száma a ………………… tanévben: |  |
| Középiskolai tanulmányai során ismételt-e évfolyamot (kérjük aláhúzással jelölje): | IGEN / NEM |
| ………………. év … félévi tanulmányi átlaga (hagyományos átlagszámítás szerint, a magatartás és szorgalom jegyek kivételével): |  |
| A kiválasztás alapjául szolgáló tanulmányi átlag valamely tantárgyi osztályzata elégtelen (kérjük aláhúzással jelölje): | IGEN / NEM |
| Igazolatlan hiányzások száma …………. tanév … félévében (órában): |  |
| Igazgatói, osztályfőnöki, szaktanári megrovásban részesült a ………….. tanév … félévében (kérjük aláhúzással jelölje): | IGEN / NEM |
| Részesül-e más (tanulmányi/szociális) ösztöndíjban:(IGEN válasz esetén az ösztöndíj típusa/összege): | IGEN / NEM |

**1.3.Kapcsolattartási adatok**

E-mail cím: ……………………………………………………….

Telefonszám: ……………………………………………………..

**2. AZ OKTATÁSI INTÉZMÉNY ADATAI**

Az intézmény neve: ……………………………………………………………………..

Címe: ……………………………………………………………………………………

OM azonosítója: ………………………………………………………………………...

**3. NYILATKOZATOK**

3.1.Kijelentem, hogy a fenti adatok a valóságnak megfelelnek.

3.2. Az információs önrendelkezési jogról és az információszabadságról szóló 2011. évi CXII. törvény 5. § (1) bekezdése alapján hozzájárulok, hogy az önkormányzat az általam közölt személyes adataimat kezelje, a szükséges igazolásokat megkérje.

3.3. Tudomásul veszem, hogy a valótlan adatközlés esetén a jogosulatlanul és rosszhiszeműen igénybe vett, már kiutalt ösztöndíjat a folyósító szerv visszaköveteli.

3.4. Az ösztöndíj folyósítását (kitöltendő) a ………………………………………………….. – nál (hitelintézet neve) vezetett

…………………………… - …………………………… - …………………………… számú bankszámlára átutalni szíveskedjenek.

Kelt: ………………., ……… év ……………………… hó …… nap

Aláírás (kiskorú pályázó esetén törvényes képviselő is aláír):

………………………………………………………………

Pályázó Szülő/Törvényes képviselő